ડૉ. કાદરીના આ નિવેદનને પગલે કચ્છના ખુણે ખુણેથી તેમજ ગુજરાત અને રાજસ્થાનમાંથી આવેલા મુસ્લિમ બિરાદરોએ એક અવાજે વધાવીને અલ્લાહુ-અકબરનો નારો આપતાં ભુજના એરપોર્ટ રોડ ઉપર આવેલાં મેદાનમાં અનોખો નજારો જોવા મળ્યો હતો. જાહેર ખિતાબનો કાર્યક્રમ નિયત સમય કરતા સહેજ મોડો ચાલુ થયો હોવા છતાં ધીમે ધીમે મેદની વધતી ગઇ હતી અને એક તબક્કે સમગ્ર મેદાન ભરાઇ જતાં લોકોને જ્યાં જગ્યા મળી ત્યાં ઉભા રહીને આ રૂહાની શખ્સીયતને સાંભળવાનો લહાવો માણ્યો હતો.